കുഴിമണ്ഡലികൾ

വൈപ്പറിഡേയുടെ ഉപ കുടുംബമായ  Crotalinae യിലാണ് കുഴിമണ്ഡലികൾ (Pit viper).  ഇവയുടെ കണ്ണിനും മൂക്കിനും ഇടയിൽ ഒരു കുഴിപോലുള്ള അവയവമുണ്ട്. ഇതു് ഉപയോഗിച്ച്  ഇരയുടെ ശരീരത്തിലെ ഊഷ്മാവിന്റെ വ്യതിയാനം തിരിച്ചറിയാനാവും. അങ്ങനെ രാത്രിയിൽ ഇവയ്ക്ക് ഇര തേടാനാവും. ഈ കുഴി ഉള്ളതുകൊണ്ടാണ് കുഴിമണ്ഡലി എന്ന് പേരു വന്നത്. വനത്തിലെ കാട്ടരുവികൾക്കടുത്താണ് സാധാരണ കണ്ടുവരുന്നത്. 

ലോകത്ത് 21 ജനുസ്സുകളിലായി 151 ഇനങ്ങളെ തിരിച്ചറിഞ്ഞിട്ടുണ്ട്. ഇവയിൽ 20 ഇനം ഇന്ത്യയിലുണ്ട്. കേരളത്തിൽ  5 എണ്ണവും.

ഇന്ത്യയിലെ വന്യജീവി സംരക്ഷണ നിയമത്തിലെ നാലാം ഷെഡ്യൂളിൽ പെടുന്നവയാണ് ഇവ.

വിവരണം
ഏകദേശം മൂന്ന് മുതൽ നാലര അടി വരെ ആണ് ഒരു ശരാശരി പാമ്പിന്റെ നീളം. ഇതു വരെ രേഖപ്പെടുത്തിയതിൽ വച്ച് ഏറ്റവും കൂടിയ നീളം 74.5 ഇഞ്ച് ആണ്. സ്ത്രീ-പുരുഷ വ്യത്യാസം ഉണ്ട്. ആൺ പാമ്പുകൾക്ക് പെൺ പാമ്പിനേക്കാൾ നീളവും തൂക്കവും കൂടുതലാണ്.

കേരളത്തിൽ കാണുന്നവ
ക്രമം   മലയാളനാമം  ആംഗലേയനാമംശാസ്ത്രനാമം  1   മുഴമൂക്കൻ കുഴിമണ്ഡലി   Hump-nosed pit viper  Hypnale hypnale 2   മുളമണ്ഡലി   Bamboo pit viper  Trimeresurus graminus 3   കാട്ടു കുഴിമണ്ഡലി   Malabar pit viper  Trimeresurus malabaricus4   ചട്ടിത്തലയൻ കുഴിമണ്ഡലി   Large- scaled pit viper  Trimeresurus macrolipis 5   കുതിരക്കുളമ്പൻ കുഴിമണ്ഡലി   Horse-shoe pit viper  Trimeresurus strigatus

കൂടുതൽ അറിവുകൾ

ബോട്രോപ്‌സ് ആസ്പർ

പാമ്പ്

അവലംബം

 കുഴി മണ്ഡലികൾ- ഡോ. മുഹമ്മദ് ജാഫർ പാലോട്ട്, കൂട് മാസിക, ജനുവരി 2014

വർഗ്ഗം:കേരളത്തിലെ പാമ്പുകൾ